**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 01/06/2022

**Δελτίο Τύπου**

**Ενημέρωση για τη συνάντηση με τον Υπουργό Υγείας για το θέμα του claw back**

Πραγματοποιήθηκε σήμερα συνάντηση του Συντονιστικού Οργάνου φορέων Π.Φ.Υ. μετά από πρόσκληση που είχε προηγηθεί από τον Υπουργό Υγείας κ. Αθ. Πλεύρη όπως είχε προαναγγελθεί, με θέμα συζήτησης τις προτεινόμενες λύσεις στο ζήτημα του claw back που έχει φτάσει στα όρια της επιβίωσης τα διαγνωστικά εργαστήρια, τα πολυϊατρεία και τους κλινικοεργαστηριακούς γιατρούς.

Ο Υπουργός Υγείας ενημέρωσε ότι το 2021 ο αρχικός προϋπολογισμός των διαγνωστικών εξετάσεων ήταν 411 εκατ. ευρώ, ενώ με τη μεταφορά των χρημάτων από άλλους κωδικούς του ΕΟΠΥΥ διαμορφώθηκε στα 451 εκατομμύρια ευρώ (πλην της χρηματοδότησης από το Υπουργείο Οικονομικών που ήταν 15 εκατομμύρια) και σημείωσε ότι για το 2022 τα 451 εκατ. ευρώ είναι η αφετηρία του προϋπολογισμού των διαγνωστικών εξετάσεων και πράξεων και αναμένεται μία έξτρα χρηματοδότηση, της οποίας το μέγεθος θα ενημερωθούμε τις επόμενες μέρες.

Ο Υπουργός Υγείας μας ενημέρωσε ότι το 2023 θα εφαρμοστούν διαρθρωτικά μέτρα ώστε να οριστεί η συνυπευθυνότητα του κράτους στο claw back. Επιπροσθέτως, για το 2023 θα είναι σαφές εκ των προτέρων το μέγιστο ποσοστιαίο όριο του claw back που θα αναλάβουν να επιστρέψουν οι πάροχοι και συμφωνήθηκε να ακολουθήσουν συναντήσεις εκπροσώπων του Υπουργείου Υγείας, του Υπουργού και του Συντονιστικού Οργάνου, όπου εντός του Ιουνίου θα συμφωνηθούν όλα τα διαρθρωτικά μέτρα και θα τεθούν σε νομοθέτηση.

Ακόμα αναμένεται να γίνει εξορθολογισμός των διαγνωστικών εξετάσεων και της προείσπραξης του claw back με σχετικές νομοθετικές παρεμβάσεις.

Ζητήθηκε από τον Υπουργό Υγείας η διαγραφή του τεχνητού χρέους που έχει προκληθεί από το claw back, πλην όμως μας ενημέρωσε ότι δεν είναι στις αρμοδιότητές του.

Ο Υπουργός Υγείας ενημέρωσε το Συντονιστικό Όργανο ότι έχει προσδιοριστεί ραντεβού την Παρασκευή στο Μέγαρο Μαξίμου με τον Υπουργό Επικρατείας, αρμόδιο για το Συντονισμό του Κυβερνητικού Έργου, κ. Άκη Σκέρτσο για τα διαθρωτικά και οικονομικά θέματα του claw back.

Η συνάντηση με τον Υπουργό Υγείας ήταν σε θετικό κλίμα κατανόησης των προβλημάτων του κλάδου και ο αγώνας για την εξεύρεση λύσεων για το claw back και κατ’ επέκταση την επιβίωση των εργαστηρίων, των πολυϊατρείων και των κλινικοεργαστηριακών ιατρών θα συνεχιστεί.

Μετά τη συνάντηση με τον Υπουργό Επικρατείας θα υπάρξει σχετική ενημέρωση.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ